PRIMĂRIA MUNICIPIULUI TIMIŞOARA                              Aprobat

DIRECŢIA PATRIMONIU                                                         PRIMAR 

SERVICIUL ADMINISTRARE IMOBILE 

NR SC2008-3077/18.02.2008                                Dr. Ing. Gheorghe Ciuhandu      

                                                      REFERAT

        Imobilele (clădiri şi terenuri) în care îşi  desfăşoară activitatea  Spitalul Clinic de Obstetrică – Ginecologie „Dr. D-tru Popescu”Timişoara au fost preluate în domeniul public al Municipiului Timişoara şi administrarea Consiliului Local al Municipiului Timişoara, urmare a H.G. nr. 866/2002 privind trecerea unor imobile din domeniul privat al statului şi din administrarea Ministerului Sănătăţii şi Familiei în domeniul public al municipiilor, oraşelor şi comunelor şi în administrarea consiliilor locale.

       Aceste imobilele au fost atestate în domeniul public al municipiului Timişoara  conform    H.G nr.1016/2005 pentru modificarea şi completarea H.G. nr. 977/2002  privind atestarea domeniului public al Judeţului Timiş , precum şi al municipiilor, oraşelor şi comunelor din judeţul Timiş şi au fost înscrise  în evidenţa contabilă a mijloacelor fixe.
        În baza H.C.L. nr.144/2005  aceste imobile au fost date în administrarea Spitalul Clinic de Obstetrică – Ginecologie „Dr. D-tru Popescu” Timişoara.
       Prin adresa nr.  D72008-1246/15.02.2008 Spitalul Clinic de Obstetrică – Ginecologie „Dr. D-tru Popescu” Timişoara ne aduce la cunoştinţă intenţia de a construi pe parcelele de teren aferent  clădirilor existente din Str. Odobescu  nr.3 înscrise în C.F. nr. 4572 Timişoara cu nr. top 12278,12279 încă o  clădire  care va avea destinaţia de Centrul Colaborativ de Cercetare în Neonatologie şi Obstetrică – Ginecologie - CROGNAT- TM, pentru asigurarea de servicii medicale de înaltă performanţă pentru populaţia judeţului Timiş, pentru care au întocmit  şi un studiu de fezabilitate.
       Pentru obţinerea finanţări  acestui proiect Spitalul Clinic de Obstetrică – Ginecologie „Dr. D-tru Popescu”Timişoara trebuie să facă dovada dreptului de proprietate sau concesiune asupra terenului unde se va edifica această construcţie, drept pentru care solicită atribuirea acestui teren, fie prin concesionare fie prin închiriere, cu dreptul de a face investiţii asupra terenului şi clădirilor.
       Datorită faptului că imobilul (teren şi construcţii)  situat în Timişoara Str. Odobescu  nr.3 înscrise în C.F. 4572 Timişoara cu nr. top 12278,12279 face parte din domeniul public al Municipiului Timişoara şi  este deţinut de Spitalul Clinic de Obstetrică – Ginecologie „Dr. D-tru Popescu”Timişoara  cu titlu de  administrare, dat în baza H.C.L. nr.144/2005, imobilul  nu mai poate face obiectul  unei concesionări sau închirieri şi doar un acord din partea Consiliului Local al Municipiului Timişoara, de realizare a   construcţiei mai sus amintite pe terenul respectiv. 
        Având în vedere cele de mai sus

                                                          Propunem:
Emiterea unei H.C.L.  care să aprobe:
·  Acordarea  dreptului de edificare a  unei construcţii  care va avea destinaţia de Centrul Colaborativ de Cercetare în Neonatologie şi Obstetrică – Ginecologie - CROGNAT- TM, de către Spitalul Clinic de Obstetrică – Ginecologie „Dr. D-tru Popescu”Timişoara, pe terenul înscrise în C.F. 4572 Timişoara cu nr. top 12278,12279, aflat în domeniul public al municipiului Timişoara  şi în administrarea  Spitalului Clinic de Obstetrică – Ginecologie „Dr. D-tru Popescu. Dreptul de administrare asupra terenului se menţine pe durata existenţei construcţiilor şi desfăşurări  activităţi de sănătate.

